Protesto sur le Ponte Sitong

Le protesto sur le Ponte Sitong eveniva in Beijing, China ante le apertura del 20me Congresso National del Partito Communista Chinese (PCC). In le matino del 13 octobre 2022, un protestante demonstrava contra le dictatura e le violation del derectos human committite per Xi Jinping, le secretario general del PCC, per pender bandierolas sur le ponte Sitong, in le districto Haidian, Beijing.

Le identitate del protestante non ha essite confirmate, ma alicunos crede que su nomine es Peng Lifa, etiam cognoscite como Peng Zaizhou.

 Protesto 
Le protesto esseva organisate le 13 octobre 2022 sur le ponte Sitong per un protestante solitari. Le protestante, disguisante se como un obrero de construction per portar un gilet orange e un casco jalne, pendeva duo bandierolas sur le ponte e accendeva pneus pro producer fumo. Postea ille repeteva su slogans per un altoparlator, "Exopera in le schola e al labor, dimitte le dictator e traitor national Xi Jinping! Nos vole mangiar, nos vole le libertate, nos vole suffragar!" Ille esseva tosto arrestate per le policia.

Categoria:China